2)

III priedas pakeičiamas taip: „III PRIEDAS Rinkos priežiūros institucijų atliekami matavimai ir rinkos priežiūros institucijų atliekama gaminio atitikties patikra Šiame priede nurodytos leidžiamosios patikros nuokrypos yra susijusios tik su valstybių narių institucijų atliekama išmatuotų parametrų patikra; gamintojas ar importuotojas jų nenaudoja kaip leidžiamųjų nuokrypų nustatydamas vertes techniniuose dokumentuose ir nesiremia jomis aiškindamas šias vertes, norėdamas įrodyti, kad gaminys atitinka reikalavimus, ar bet kokiomis priemonėmis nurodyti geresnius veikimo rodiklius. 1. MATAVIMAI Matavimai ir skaičiavimai, kuriais siekiama užtikrinti ir patikrinti atitiktį taikomiems šio reglamento reikalavimams, atliekami pagal darniuosius standartus, kurių nuorodų numeriai paskelbti Europos Sąjungos oficialiajame leidinyje, arba taikant kitus patikimus, tikslius ir pakartojamus metodus, pagrįstus visuotinai pripažintomis pažangiausiomis technologijomis, pagal kuriuos gaunami rezultatai laikomi mažos neapibrėžties rezultatais. Kompiuteriai, pateikiami rinkai be operacinės sistemos, galinčios palaikyti pažangesnės konfigūracijos ir energijos tiekimo sąsajos (ACPI) ar panašią sistemą, bandomi su operacine sistema, palaikančia ACPI (arba panašią) sistemą. 2. RINKOS PRIEŽIŪROS INSTITUCIJŲ ATLIEKAMA GAMINIO ATITIKTIES PATIKRA Tikrindamos gaminio modelio atitiktį šio reglamento II priede pagal Direktyvos 2009/125/EB 3 straipsnio 2 dalį nustatytiems ir šiame priede nurodytiems reikalavimams, valstybių narių institucijos taiko šią procedūrą: 1) Valstybių narių institucijos patikrina vieną modelio ar tam tikros konfigūracijos modelio vienetą. 2) Laikoma, kad modelis ar tam tikros konfigūracijos modelis atitinka taikomus reikalavimus, jei: a) pagal Direktyvos 2009/125/EB IV priedo 2 punktą techniniuose dokumentuose nurodytos vertės (deklaruotos vertės) ir, jei taikytina, vertės, naudotos šioms vertėms apskaičiuoti, nėra gamintojui ar importuotojui palankesnės už atitinkamų matavimų, atliktų pagal to punkto g papunktį, rezultatus ir b) deklaruotos vertės atitinka visus šiame reglamente nustatytus reikalavimus, o gamintojo ar importuotojo paskelbtoje reikalaujamoje informacijoje apie gaminį nėra nurodytos jokios vertės, kurios gamintojui ar importuotojui būtų palankesnės už deklaruotas vertes, ir c) vertės, nustatytos valstybių narių institucijoms pagal šio priedo 3–5 dalis bandant modelio ar tam tikros konfigūracijos modelio vienetą (per bandymą išmatuotos atitinkamų parametrų vertės ir remiantis šiais matavimo duomenimis apskaičiuotos vertės), atitinka šio priedo 3 ir 4 dalyse nurodytas atitinkamas leidžiamąsias patikros nuokrypas, o išbandytas vienetas atitinka šio priedo 5 dalyje nurodytus galios valdymo funkcijų suaktyvinimo reikalavimus. 3) Jei 2 punkto a arba b papunktyje nurodyti rezultatai nepasiekiami, laikoma, kad tas modelis ir visos modelio konfigūracijos, nurodytos toje pačioje informacijoje apie gaminį (pagal II priedo 7.1.2 ir 7.3.2 punktus), neatitinka šio reglamento reikalavimų. 4) Jei 2 punkto c papunktyje nurodytas rezultatas nepasiekiamas, valstybių narių institucijos atrenka ir išbando tris papildomus to paties modelio arba vienos ar kelių konfigūracijų, nurodytų toje pačioje informacijoje apie gaminį (pagal II priedo 7.1.2 ir 7.3.2 punktus), modelio vienetus. 5) Laikoma, kad modelis ar tam tikros konfigūracijos modelis atitinka taikomus reikalavimus, jei verčių, nustatytų bandant šiuos tris vienetus, aritmetinis vidurkis atitinka šio priedo 3 ir 4 dalyse nurodytas atitinkamas leidžiamąsias nuokrypas, o visi išbandyti vienetai atitinka šio priedo 5 dalyje nurodytus galios valdymo funkcijų suaktyvinimo reikalavimus. 6) Jei 5 punkte nurodytas rezultatas nepasiekiamas, laikoma, kad tas modelis ir visos modelio konfigūracijos, nurodytos toje pačioje informacijoje apie gaminį (pateiktoje pagal II priedo 7.1.2 ir 7.3.2 punktus), neatitinka šio reglamento reikalavimų. 7) Pagal 3 ir 6 punktus priėmusios sprendimą dėl modelio neatitikties, valstybių narių institucijos nedelsdamos pateikia kitų valstybių narių institucijoms ir Komisijai visą susijusią informaciją. Valstybių narių institucijos taiko šiame priede nustatytus matavimo ir skaičiavimo metodus. Tikrindamos atitiktį šiame priede nurodytiems reikalavimams, valstybių narių institucijos taiko tik šio priedo 3 ir 4 dalyse nustatytas leidžiamąsias patikros nuokrypas ir tik 1–7 punktuose aprašytą procedūrą. Netaikomos jokios kitos leidžiamosios nuokrypos. 3. ETEC, PRISTABDYTOJI VEIKSENA, IŠJUNGTIES BŪSENA IR MAŽIAUSIOS NAUDOJAMOSIOS GALIOS BŪSENA 1) Jei taikomi didesnės nei 1,00 W naudojamosios galios reikalavimai arba jei pagal energijos sunaudojimo reikalavimus, nustatytus bendro energijos sunaudojimo skirsnyje, bent vienos galios veiksenos naudojamoji galia gali viršyti 1,00 W, laikoma, kad tam tikros konfigūracijos modelis atitinka taikomus II priedo 1.1, 1.2, 1.3, 1.4, 2.2 ir 2.3 punktuose nustatytus reikalavimus, jei per bandymą nustatytos vertės neviršija tolesnėje lentelėje nurodytų atitinkamų leidžiamųjų patikros nuokrypų. Leidžiamosios patikros nuokrypos, jei taikomi didesnės nei 1,00 W naudojamosios galios reikalavimai Nustatyti reikalavimai Leidžiamosios patikros nuokrypos II priedo 1.1, 1.2, 1.3, 1.4 ir 2.3 punktai Nustatyta vertė neviršija deklaruotos vertės daugiau kaip 7 %. II priedo 2.2 punktas (su 2.4 punkte nurodyta papildoma norma ir be jos) Nustatyta vertė neviršija deklaruotos vertės daugiau kaip 7 %. II priedo 2.4 punkte numatytos papildomos normos gali būti pridedamos prie 2.2 punkte reikalaujamos ribinės vertės, jei atitinkamos konfigūracijos modelis rinkai pateikiamas tokios būklės, kad pristabdytąja veiksena veikiančio gaminio funkcija WOL būtų įjungta. Tokios konfigūracijos modelis turėtų būti išbandomas ir su įjungta, ir su išjungta funkcija WOL ir turėtų atitikti abu reikalavimus. Jei tam tikros konfigūracijos modelis rinkai pateikiamas be eterneto funkcijos, jis išbandomas esant išjungtai funkcijai WOL. 2) Jei taikomi ne didesnės nei 1,00 W naudojamosios galios reikalavimai, laikoma, kad tam tikros konfigūracijos modelis atitinka taikomus II priedo 3.1 ir 4.1 punktuose nustatytus reikalavimus, jei per bandymą nustatytos vertės neviršija tolesnėje lentelėje nurodytų atitinkamų leidžiamųjų patikros nuokrypų. Leidžiamosios patikros nuokrypos, jei taikomi ne didesnės nei 1,00 W naudojamosios galios reikalavimai Nustatyti reikalavimai Leidžiamosios patikros nuokrypos II priedo 3.1 punktas (su 3.3 punkte nurodyta papildoma norma ir be jos) Nustatyta vertė neviršija deklaruotos vertės daugiau kaip 0,10 W. II priedo 4.1 punktas (su 4.3 punkte nurodytomis papildomomis normomis ir be jų) Nustatyta vertė neviršija deklaruotos vertės daugiau kaip 0,10 W. II priedo 3.3 punkte numatyta papildoma norma gali būti pridedama prie 3.1 punkte reikalaujamos ribinės vertės, jei atitinkamos konfigūracijos modelis rinkai pateikiamas su informacijos arba būsenos rodymo funkcija. II priedo 4.3 punkte numatyta papildoma norma gali būti pridedama prie 4.1 punkte reikalaujamos ribinės vertės, jei atitinkamos konfigūracijos modelis rinkai pateikiamas tokios būklės, kad gaminiui esant išjungties būsenos funkcija WOL yra įjungta. Tokios konfigūracijos modelis turėtų būti išbandomas ir su įjungta, ir su išjungta funkcija WOL ir turėtų atitikti abu reikalavimus. Jei tam tikros konfigūracijos modelis rinkai pateikiamas be eterneto funkcijos, jis išbandomas esant išjungtai funkcijai WOL. 4. VIDINIO MAITINIMO ŠALTINIO EFEKTYVUMAS Laikoma, kad modelis atitinka II priedo 5 punkte nustatytus reikalavimus, jei per bandymą nustatytos vertės neviršija tolesnėje lentelėje nurodytų atitinkamų leidžiamųjų patikros nuokrypų. Leidžiamosios patikros nuokrypos, taikomos vidinio maitinimo šaltinio efektyvumui Nustatyti reikalavimai Leidžiamosios patikros nuokrypos Nustatytų efektyvumo II priede nurodytomis apkrovos sąlygomis verčių vidurkis yra mažesnis už reikalaujamą vidutinio efektyvumo aktyviąja veiksena vertę. Nustatyta vertė nėra daugiau kaip 2 % mažesnė už deklaruotą vertę. Nustatytų II priede nurodyto galios faktoriaus verčių vidurkis yra mažesnis už reikalaujamą galios faktoriaus vertę. Nustatyta vertė nėra daugiau kaip 10 % mažesnė už deklaruotą vertę. 5. GALIOS VALDYMO FUNKCIJŲ SUAKTYVINIMAS Tikrindamos atitiktį II priedo 6.1 punkte nustatytiems reikalavimams, valstybių narių institucijos, laikydamosi taikytinos procedūros, išmatuoja naudojamąją galią po to, kai įrenginys, suveikus galios valdymo arba panašiai funkcijai, perjungiamas į atitinkamą galios veikseną. Tikrinant atitiktį II priedo 6.2.1–6.2.6 punktuose nustatytiems reikalavimams, laikoma, kad tam tikros konfigūracijos modelis atitinka taikomus reikalavimus, nustatytus: — 6.2.1 punkte, jei, kompiuteriui perėjus į pristabdytąją veikseną arba išjungties būseną su funkcija WOL, sumažėja visų aktyvių stalinio kompiuterio, integruotojo stalinio kompiuterio ar knyginio kompiuterio 1 Gb/s ar spartesnių eterneto tinklo ryšių sparta, — 6.2.2 punkte, jei pristabdytąja veiksena veikiantis stalinis kompiuteris, integruotasis stalinis kompiuteris ar knyginis kompiuteris tampa visiškai tinkamas naudoti, įskaitant vaizdo rodymą prijungtame monitoriuje, per 5 sekundes nuo pažadinimo įvykio, — 6.2.3 punkte, jei prie stalinio kompiuterio, integruotojo stalinio kompiuterio ar knyginio kompiuterio prijungtas monitorius pereina į pristabdytąją veikseną, jei vartotojas 10 minučių neatlieka jokio veiksmo, — 6.2.4 punkte, jei galima įjungti ir išjungti pristabdytosios veiksenos ir išjungties veiksenos funkciją WOL, — 6.2.5 punkte, jei stalinis kompiuteris, integruotasis stalinis kompiuteris ar knyginis kompiuteris pereina į pristabdytąją veikseną, jei vartotojas 30 minučių neatlieka jokio veiksmo, — 6.2.6 punkte, jei vartotojai gali lengvai įjungti ir išjungti bet kurią belaidžio ryšio tinklo jungtį ir jei jiems pateikiamas aiškus belaidžio ryšio tinklo jungties būsenos rodiklis (simbolis, lemputė ar lygiavertis rodiklis).“